「港獨」兩個字,支那共匪港共傀儡政權一味喊打喊殺,又話唔可以討論,甚至膠到「必需要以『不可行』作前設去討論」,都痴膠花嘅。坦白講,如果港獨是不可能,支那共匪駛撚一日到黑喊打喊殺咩。
只不過支那共匪港共傀儡政權對於堅實關於香港獨立 / 分家 / 歸英 嘅論述 (唔係熱普城、澳門狗嗰啲假嘢,或陳浩天嗰類根本流料),都係唔敢應機,尤其是歸英派基於「《中英聯合聲明》失效」嘅論據,更加只係識潛水,又或者當睇唔到 / 撥火「英國佬走咗就唔會理」嚟 SPIN 就算。
問題重點並非公投結果 YES 或NO,亦唔係支那共匪/港共傀儡政權會唔會容許呢場公投,而係預計得到支那共匪唔敢應機。唔敢應機嘅原因,不單純於支那共匪只容許「可以預計結果嘅選舉」嘅硬膠,而係承如戴教授嘅前設結果係 NO 嘅條件之下,支那共匪都唔敢應戰,即係有 YES 嘅可能性。但我想分析討論嘅唔係假設會有公投嘅結果嘅可能性,而係從戴教授嘅挑機對照返1982年嘅歷史,會捉到支那共匪嘅套路。
1982年,香港革新會同星島日報先後做過民調,結果只係得最多 4% 民意支持香港「回歸」中国、逾七成支持香港繼續由英國管治。但呢股民意並未能進一步擴張,甚至被當今民主黨組成嘅其中一個政治組織 ── 匯點,劉廼強、張炳良、楊森等仆街冚家鏟在教協司徒華、學聯幫手撥火催生「民主回歸」嘅輿論騎劫而不了了之。另外,佔中發起人之一嘅陳健民教授在中大學生會會議上動議討論應該進行公投,結果被同工黨關係密切但查實隨時係工賊嘅黃洪,同埋吳志森呢兩條撚樣,再夾埋其他「莊員」(其中一個可能係鼠王芬)否決咗。
要留意嘅第一點,就係戴教授今朝(21/9)出聲,出奇地支那共匪、港共傀儡政權同一咋土共,無點出過聲。情況有啲似1982年兩個民調之後嘅冷處理手法。試諗下,如果當年兩個民調結果「煲大」,匯點、教協、學聯班仆街冚家鏟大叫「民主回歸」仲邊有市場。套用返今次戴教授嘅「挑機」,如果好似Catalonia、Brexit,又或者砂朥越當地咁炒到火紅,支那共匪唔好話連陳浩天嗰台戲都無辦法做落去,就係連對「港獨」二字都無得再喊打喊殺;仲要掉返轉好似英國班政客咁做「拉票」,支那共匪真係唔得你死咯!
至於第二點,就係連飯桶都無出過聲。呢個情況仲「抵死」── 同1982年時一樣,口講「『民主』回歸」但就反對用最民主嘅方法處理香港前途問題。支教民律師黨成班飯桶可以話通通現形。唔止係「大中華情意結」、大一統主張,仲有係霸住議席呃飯食。好簡單,如果公投成事,佢哋嘅「香港中国不容分割」嘅立場就會浮晒上水面,面對獨派/歸英派無得再支吾以對、當睇唔到,仲會被獨派/歸英派追斬九條街。再然後的,面對住選民,在香港 vs 支那共匪嘅利益衝突問題,就一定嚴重流失票源,唔止(對佢哋嚟講)輸咗場公投,跟住啲區議會/立法會選舉一定輸到仆直,再拎返對付游蕙禎MP嘅手法出嚟唔止失效,同樣地都係會俾獨派/歸英派大反擊到血流成河。
無錯,戴教授有時講嘢膠膠地,但由提出佔中以嚟,幾乎每一次嘅「膠」其實係一面照妖鏡。唔止照到支那共匪 / 港共傀儡政權 / 香港土共,在一定程度上亦照到埋支教民律師黨班飯桶現形。
將戴教授今次嘅「港獨公投論」同1982年開始嘅「民主回歸論」進行對比,可以預計到支那共匪下一步會做嘅,就係想將民意扭曲,暫時估計到嘅可能性仲係維持「香港無咗『祖国』會死」。另外,留意一下,支那共匪一直無視「歸英」立場,一來係歸英主張嘅論述其實係最扎實,二來係支那共匪其實好清楚「《中英聯合聲明》失效」其實已經成局。而照呢個牌面去睇,不能排除支那共匪會就「港獨公投論」借力打力,進一步 killing 歸英派嘅輿論空間,其中一個方法係實行拉一派打一派製造拉攏戴教授嘅現象,令到主張歸英嘅一群斷絕同戴教授嘅溝通往來,再然後因應情況孤立戴教授等人。呢種做法同1982年對比,根本就換湯不換藥。
就我對 Benny 嘅理解,佢應該同一般香港人一樣,認為「英國佬走咗仲點會理香港」而唔相信歸英可能性嘅存在。但佢唔係一個唔講道理嘅學者,同埋佢比起飯桶更清楚明白同恪守民主嘅原則,大可以同佢溝通。正如1982年嗰兩個民調都唔止「留英」定「歸中」而仲有獨立、聯合國托管地合共四個選項,提議佢將「港獨公投論」加入其他嘅選項。杜絕支那共匪嘅搞局,亦令到飯桶更加唔知點應付,更同時令到黃之鋒班所謂自決派實際係騎牆派嘅政治投機份子唔識應機。但當然,Benny 身邊有大量牛鬼蛇神,要做到唔係容易。不過,仲要睇清楚戴教授由提出佔中以來,壞大事嘅唔係佢而係班飯桶、牛鬼蛇神。所以,奉勸獨派/歸英派放下對佢嘅誤解同歧見。